Mis vähendab töörõõmu kõige rohkem?
#000000
Võistlevaid artikleid, kahte väitekirja ja ühte kogumikku hinnates silmati nii nende metoodilist esinduslikkust ja tööst lähtuvat sõnumit kui ka panustatud teadustöö mahtu. Ootuspäraselt kogusid teadusuuringud kõrgemaid hindeid kui magistritööd. Hindajad olid piisavalt üksmeelsed ja võrreldavalt helded.
#000004
Teise auhinna said Krista Uibu (TÜ) ja Mairi Männamaa (TLÜ/TÜK), kes uurisid aastase pikiuuringuga metoodilisel tipptasemel tekstimõistmise muutust üleminekul esimesest kooliastmest teise seostatuna õpetamise ja õpilaste verbaalse võimekusega. Selgus, et mõne õpilaste tekstimõistmine aastaga veidi paraneb, teistel halveneb. Rikkalikuma metoodilise pagasiga õpetajatel on vähem nõrgalt teksti mõistvaid õpilasi, vaesema pagasiga õpetajatel seevastu püsib õpilasi, kes tekstist kuigi hästi aru ei saa. Viidatu on EHA seni loetuim artikkel.
#000006
11 võõrkeeles publitseeritud teadustöö küllalt ühtlaselt kõrget taset iseloomustavad kolm asjaolu. Esiteks skooriti kõrgelt kaheksat tööd, teiseks nomineeriti esimesele auhinnale kolm publikatsiooni ja lõpeks – välja anti kaks esimest auhinda. Keskmiselt nelja autoriga artiklite esimene autor oli kolmel juhul TLÜ-st ja kümnel – TÜ-st, ülejäänud autorid lisaks eelnimetatutele Soome, Hollandi, Küprose ja Kreeka kõrgkoolidest. Teise auhinna sai kogu konkursi ainus ainuautorluses artikkel emeriitprofessor Jaan Mikult. Uurimuses Eesti ja Soome PISA-lugemistulemusi võrreldes selgus, et metakognitsiooni võtteid kasutatakse enam Eestis kui Soomes, ka internetist loetakse siin rohkem. Põhjanaabrid kujundavad meist edukamalt õpilaste lugemishuvi ja lugemisrõõmu. Koolid toimivad naaberriikides võrreldavalt hästi; Soome esimus PISA-s seletub nende kõrgema majandusseisu, väiksema korruptsioonitaseme ja ebavõrdsusmääraga.
#000007
Esimese auhinnaga pärjatud tööst Piret Soodlalt (TLÜ) ja neljalt kaasautorilt Eestist ja Soomest selgus, et Eesti lapsed oskavad kooli tulles lugeda Soome lastest paremini, kuid seitsme kuu pärast, esimese õppeaasta lõpuks kohad vahetuvad. Esimese auhinna teenis ka Margus Pedaste (TÜ) ja kaheksa kaasautori loodud avastusõppe mudel, mille tutvustamiseks jääb leheruum napiks. Mõlemad võiduartiklid on avaldatud mõjukas teadusajakirjas. Avastusõppe mudeli autorid suunavad preemia sihtotstarbeliseks stipendiumiks uurimusliku õppega tegelevale üliõpilasele.
#000008
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000014